होपसर्कस पर अधिकार मंच का धरना कल
अलवर | केरलमें हो रही हत्याओं के विरोध में अधिकार मंच की ओर से 3 मार्च को सुबह 11 से दोपहर 2 बजे तक होपसर्कस पर धरना दिया जाएगा। मंच के संयोजक अविनाश कौशिक ने बुधवार को संघ कार्यालय पर आयोजित पत्रकार वार्ता में बताया कि विजय डाटा की अध्यक्षता में धरना दिया जाएगा। व्यापार संघ, जिला व्यापार महासंघ, अग्रवाल समाज, पतंजलि, दिल्ली दरवाजा बाहर स्थित गंगा मंदिर समिति ने धरने में शामिल होने पर अपनी सहमति प्रदान की है। विहिप, बजरंगदल राष्ट्रीय स्वयंसेवक संघ से जुड़े संगठनों के धरने में शामिल होने के सवाल पर कौशिक ने कहा कि यह उन संगठनों पर निर्भर है। कौशिक ने बताया कि केरल में पिछले दिनों गरीब, अनुसूचित जाति-जनजाति अनुसूचित वर्ग के 10 लोगों की हत्या हुई है।
hin_Deva hin_Deva